SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Miroslava Gajdošová, Mgr.	
Znalosť cudzích jazykov:	Anglický jazyk, nemecký jazyk	

2.	Zahraničná pracovná cesta

Štát / mesto:	Francúzsko, Štrasburg 	
Názov a adresa 
prijímajúcej organizácie:	European Youth Council, 
30 rue Pierre  de Coubertin,
F – 67000 Štrasburg	
Účel cesty:	Účasť na stretnutí pracovnej skupiny k prioritám, týkajúcim sa výziev v oblasti prechodu k pracovnému životu a autonómie mladých ľudí v Európe.	
Spôsob financovania 
(kto hradí cestovné, pobytové náklady, iné výdavky):	Rada Európy: cestovné, stravné	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
17.02.2014	•	Príchod účastníkov.	
18.02.2014	•	Otvorenie pracovného stretnutia
•	Diskusia: Skúsenosti účastníkov s prechodom mládeže zo vzdelávacieho procesu k pracovnému procesu a autonómii
•	Howard Wiliamson: Čo znamená tranzit vzdelávacieho procesu k pracovnému procesu pre mladých ľudí
•	Definovanie očakávaných výsledkov: Vízia
•	Definovanie očakávaných výsledkov: Akčný plán
	
19.02.2014	•	Zhrnutie záverov prvého dňa
•	Definovanie očakávaných výsledkov: Akčný plán
•	Predstavenie aktivít Rady Európy na roky 2014 – 2015
o	 Sympózium – Navždy mladý
o	 Konzultačné stretnutie s radami mládeže a tvorcami politík v oblasti zamestnateľnosti
o	 Tranzit: on-line platforma pre výmenu skúseností
•	Tvorba návrhov na roky 2015
•	Hľadanie prienikov pre spoluprácu a záver	
20.02.2014	•	Odchod účastníkov.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
17.02.2014	Príchod účastníkov.	
18.02.2014	•	Plénum: Otvorenie pracovného stretnutia – Mara Georgescu (Rada Európy)
M. Georgescu privítala všetkých účastníkov, otvorila stretnutie pracovnej skupiny a priblížila ciele pracovného stretnutia.

Cieľom konzultačného stretnutia bolo: definovať prístupy a priority  v očakávaných  výsledkoch v politike Rady Európy a programoch Odboru mládeže Rady Európy.

Tento cieľ mal byť dosiahnutý prostredníctvom nasledujúcich krokov:
o	Mapovanie existujúcich mládežníckych politík a iniciatív v oblasti podpory autonómie mládeže a lepšieho prechodu od vzdelávania k pracovnému procesu;
o	Mapovanie iniciatív mládežníckych organizácií v oblasti práce s mládežou;
o	Vytváranie prepojenia medzi očakávanými výsledkami a realizovanými a/alebo prebiehajúcimi projektmi Odboru mládeže;
o	Definovanie podcieľov, míľnikov, cieľových skupín a aktivít, ktoré budú uskutočnené v rokoch 2014 – 2015;
o	Identifikovanie kľúčových hráčov, ktorí majú byť zahrnutí do príprav, implementácie a aktivít s cieľom dosiahnuť vytýčené priority.

•	Plénum: Diskusia: Skúsenosti účastníkov s prechodom mládeže zo vzdelávacieho procesu k pracovnému procesu a autonómii
Po objasnení cieľov stretnutia bolo potrebné oboznámiť sa s expertízou, ktorú ponúkali jednotliví účastníci. Tí pochádzali z radov mladých ľudí, praktikov, výskumníkov a pracovníkov s mládežou, prípadne boli zástupcami medzinárodných mládežníckych organizácií. Následne bolo plénum rozdelené do pacovaných skupín, pričom cieľom bolo bližšie zoznámenie sa a vytvorenie krátkeho prehľadu o tom, ako jednotliví zástupcovia pracujú s témou autonómie mládeže a prechodu života mladých ľudí zo vzdelávacieho procesu k pracovnému procesu. Jednotlivé závery boli prezentované opäť v pléne.

•	Vstup: Howard Wiliamson (European Youth Policy): Čo znamená tranzit vzdelávacieho propcesu k pracovnému procesu pre mladých ľudí

Základné poznatky výskumu zhrnul H. Wiliamson, ktorý sa zaoberal prechodom mladých ľudí od vzdelávacieho procesu k pracovnému procesu a ak autonómii. Poukázal na tranzitné roviny:
• Od vzdelania k zamestnaniu; 
• Od pôvodnej rodiny k novej, vlastnej rodine; 
• Od závislého k  nezávislému životu. 
Zároveň zdôraznil, že ak majú opatrenia fungovať, musia zodpovedať aj kultúrnym vzorcom danej spoločnosti. Opatrenia by pritom mali reflektovať aj na základné potreby mladých ľudí (Maslowová hierarchia potrieb), mali by byť realistické, ekologické, udržateľné.

•	Definovanie očakávaných výsledkov: Vízia
Definovaniu vízie predchádzalo definovanie problémov, ktoré je potrebné riešiť v oblasti prechodu k pracovnému životu a autonómii.

Oblasť autonómie
Pracovná skupina definovala, kedy je mladý človek autonómny. Na jeho autonómiu majú vplyv tieto faktory: 	
	
o	Možnosť a schopnosť robiť vlastné rozhodnutia;
o	Dodržiavanie ľudských práv;
o	Podpora sietí pre mládež a sietí, ktoré sa mládeži venujú;
o	Finančná nezávislosť;
o	Prístup k pracovným možnostiam a možnostiam vzdelávania sa;
o	Prístup k sociálnemu zabezpečeniu;
o	Podpora bývania (potreba osobného priestoru);
o	Podpora participácie mladých ľudí na živote spoločnosti. 

Oblasť prechodu od vzdelávania k pracovnému životu
V tejto oblasti boli identifikované nasledovné výzvy:
o	Potreba pomenovať, kedy proces tranzitu začína a kedy končí;
o	Vytvárať kariérne príležitosti;
o	Klásť dôraz na kvalitnú prácu: jej dostupnosť, stabilitu pričom by mala priniesť uspokojenie pre toho, kto ju vykonáva;
o	Možnosť vrátiť sa do procesu tranzitu a nevypadnúť z neho, čo naznačuje, že ak mladý človek stratí prácu, stáva sa z neho opätovne cieľová skupina podporných opatrení;
o	Možnosť neukončiť fázu tranzitu iba nájdením práce a možnosť byť naďalej objektom mládežníckej politiky.

Pri definovaní cieľového stavu bolo nevyhnutné nezabúdať na kontext a súčasný vývoj, v ktorom má veľký význam ekonomická kríza a miera nezamestnanosti mladých ľudí.

Účastníci boli oboznámení so výskumom IUVENTY, realizovaným B. Brozmanovou, ktorý skúmal potrebnú mieru autonómie. Pri výskume sa zohľadňovala finančná nezávislosť, autonómia v oblasti bývania, autonómia v oblasti partnerstva a rodičovstva; relatívna autonómia - miera slobody v rozhodovaní a konaní; subjektívne hodnotenie autonómie mladých ľudí.

	
19.02.2014	•	Zhrnutie záverov prvého dňa
Druhý pracovný deň začal krátkou rekapituláciou prvého dňa, ktorá bola východiskovým bodom pre definovanie konkrétnych krokov. Výstupom druhého pracovného dňa tak mali byť akčné plány so stanovením míľnikov a krokov, ktoré je potrebné spraviť, aby bola vízia naplnená. 

•	Definovanie očakávaných výsledkov: Akčný plán
Návrhy možných aktivít boli vytvárané v pracovných skupinách prostredníctvom brainstormingu. Následne boli odprezentované v pléne, spoločne redukované, formulácie spresnené a preštylizované. Po ich vytvorení boli porovnané s aktuálnym plánom aktivít Rady Európy, pričom aktuálne plány boli doplnené o aktivity navrhnuté na pracovnom stretnutí.
Návrhy aktivít boli tvorené pre 3 oblasti: práca s mládežou, mládežnícka politika a výskum.

Za oblasť práce s mládežou boli ako nevyhnutné kroky označené:
o	Rozvoj kompetencií – líderské zručnosti, soft skills a pod.;
o	Podpora participácie mládeže – posilnenie štruktúr zaoberajúcich sa mládežníckou politikou, zabezpečujúcich prechod od školy na pracovný trh, rozvoj zručností;
o	Uznanie kompetencií  – uznanie práce s mládežou a jej prínosu pri zvyšovaní kompetencií, vytvorenie nástrojov na meranie miery nadobudnutých kompetencií (napr. Yout pass);
o	Informovanie, poradenstvo počas obdobia tranzitu – poskytovanie informačných služieb, zlepšovanie informovanie o dostupných pracovných možnostiach, podpora mentoringu;
o	Spolupráca všetkých aktérov, v snahe zaistiť jednoduchší prechod zo vzdelávacieho do pracovného procesu.  

Za oblasť mládežníckej politiky boli za najdôležitejšie označené nasledovné potreby:
o	Potreba tlmočiť informácie medzi jednotlivými sektormi tak, aby boli pre nich zrozumiteľné;
o	Vytvoriť nástroje na meranie dopadov politík a opatrení pre mládež;
o	Advokácia mladých ľudí – aktéri mládežníckej politiky by mali zaistiť rovnosť príležitostí, kvalitné stáže, odborné praxe a dostupnosť kvalitného zamestnania;
o	Posilnenie politiky, postavenej na dôkazoch, podpora výskumu mládežníckej politiky, spolupráca so systémom vzdelávania.

Za oblasť výskumu boli za najdôležitejšie označené:
o	Výmena príkladov dobrej praxe;
o	Schopnosť vytvoriť rýchle a relevantné dáta, ktoré budú zachytávať aktuálny stav a budú zdrojom informácií pre tvorcov politík, ako aj ďalších aktérov pri prijímaní rozhodnutí a tvorbe opatrení;
o	Monitoring dopadu mládežníckej politiky.

•	Predstavenie aktivít Rady Európy na roky 2014 – 2015 a tvorba návrhov na roky 2015
Vytvorené akčné plány boli konfrontované s návrhom aktivít Rady Európy. Ten zahŕňal nasledovné aktivity pre rok 2014:

	
	o	Seminár o prístupe mladých ľudí k práci – seminár je naplánovaný na jún 2014.
o	Sympózium – Navždy mladý. Sympózium sa bude konať v novembri 2014, pričom bude trvať  3 dni a bude sa zaoberať výzvam, ktorým je potrebné čeliť v procese tranzitu a pri nadobúdaní autonómie
o	Konzultačné stretnutie s radami mládeže a tvorcami politík v oblasti zamestnateľnosti, pričom hlavnou témou bude úloha mládežníckej politiky pri podpore prístupu mladých ľudí k pracovnému trhu
o	Tranzit: on-line platforma pre výmenu skúseností. Pôjde o on-line platformu pre výmenu skúseností, informácií, zdrojov z výskumu.
o	Študijné stretnutia – EUDY, ETUC.
Pre rok 2015 ostáva sumár aktivít neuzavretý.

•	Hľadanie prienikov pre spoluprácu a záver

V priebehu stretnutia boli vymedzené oblasti, v ktorých Rada Európy uvíta aktivitu jednotlivých štátoch. Možnosti aktivít sa nemajú obmedzovať iba na vymenované príklady:
o	Podporu pri propagovaní medzisektorového a medzirezortného prístupu k dialógu s mladými ľuďmi a integrovanej politike. To môže mať podobu stretnutí s rôznymi aktérmi na národnej úrovni, ďalej sa môže jednať o advokačné aktivity a aktivity smerujúce k uznaniu neformálneho vzdelávania.
o	Podpora kapacít z radov mládeže, pracovníkov s mládežou, zvyšovanie ich kompetencií a podpora sieťovania. Nástrojmi sú v tomto prípade môžu byť – príprava sprievodcov pre oblasť podpory , podpora pracovných skupín, ktoré si budú vymieňať príklady dobrej praxe, tréningy  a pod.
o	Ďalšou významnou oblasťou záujmu aktérov by mali byť aktivity smerujúce k propagácii neformálneho vzdelávania a jeho uznaniu.

Očakávané výsledky programov Rady Európy počas rokov 2014 - 2015 sú nasledovné:

OBLASŤ: DEMOKRATICKÁ SPRÁVA A INOVÁCIA
Program – Dobre spravovaná spoločnosť (Good governance) 
Očakávaný výsledok: Členské štáty vyvinuli a aplikovali základné štandardy Rady Európa do mládežníckych politík , s cieľom podporiť prístup mladých ľudí k ich právam.
Program – Podpora demokratických kompetencií
Očakávaný výsledok: Mimovládne mládežnícke organizácie zvýšili svoje kompetencie v oblasti výchovy k ľudským právam a výchovy k demokratickému občianstvu, aby mohli pôsobiť ako multiplikátori v členských štátoch.

OBLASŤ: DIVERZITA
Program Budovanie kapacít k dialógu
Očakávaný výsledok: Mimovládne mládežnícke organizácie sú lepšie pripravené prispieť k budovaniu mieru, procesu transformácie konfliktu a medzikultúrnemu dialógu so susednými regiónmi.
Očakávaný výsledok: Členské štáty a mimovládne organizácie sa aktívne zapojili do kampane Rady Európy ,,Bez nenávisti".

OBLASŤ: PARTICIPÁCIA
Program – Posilňovanie participácie
Očakávaný výsledok: Politika a prax (formálne a neformálne nastavenia) v krajinách Erópskeho kultúrneho dohovoru sú rozvinuté tak, aby zaistili ďalšie kvalitné vzdelávanie.

	Očakávaný výsledok: Participácia Rómov, migrantov a ďalších zraniteľných skupín je posilnená prostredníctvom vzdelávania a práce s mládežou.

Program - Zvýšenie sociálnej súdržnosť
Očakávaný výsledok: Vzdelávanie a odborná príprava prispeli k samostatnosti mladých ľudí a k ich jednoduchšiemu prechodu zo školy do pracovného života a na trh práce.
Očakávaný výsledok: Prístup mladých ľudí a hlavne zraniteľných skupín k sociálnym právam je zlepšený prostredníctvom rozvoja opatrení mládežníckej politiky predchádzajúcim vylúčeniu, diskriminácii a xenofóbii, najmä v oblastiach, v ktorých sú znevýhodnení.
	
20.02.2014	Odchod účastníkov.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
1.	Prediskutovať závery z rokovania s Odborom strategických činností (IUVENTA – Slovenský inštitút mládeže). 
T: ihneď
Z: MGA

2.	Prediskutovať závery z rokovania s Odborom mládeže (MŠVVaŠ SR), zabezpečujúcim predsedníctvo SR vo V4. 
T: na základe termínu stanoveného Odboru mládeže
Z: MGA

6.	Prehľad prinesenej dokumentácie a miesto jej uloženia 

-	

7.	Osobitne vyhodnotený očakávaný prínos ZPC 

Konzultačné stretnutie prispelo k:
o	získaniu prehľadu o aktivitách, ktoré sú pripravované na roky 2014 – 2015 na európskej úrovni (Rada Európy), ako ja národných úrovniach jednotlivých štátov;
o	získaniu informácií o aktivitách Rady EÚ, ktoré sú komplementárne s plánovanými aktivitami SR v rámci V4;
o	 propagácii slovenských výskumov v oblasti autonómie a zamestnanosti mládeže.

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa zo ZPC bola zaslaná sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Zároveň budú získané informácie komunikované počas pravidelných porád oddelenia.	

Súhlasím so zverejnením tejto správy na internete

Dátum:	29.3.2014	
Správu vypracoval
(meno a priezvisko, podpis):	Miroslava Gajdošová, Mgr.	
Správu schválil
(meno a priezvisko, podpis):	Viliam Michalovič, Ing.